open-index/open-wikipedia-markdown huggingface dataset:
Freya Godfrey

**Freya Godfrey** (yo o tshotsweng ka Motseganong a tlhola gasupa 2005) ke motshameki wa kwa Enyelane wa kgwele ya dinao e porofeshionale yo o tshamekang ele motshamekapele wa setlhopha sa Women's Championship sa Charlton Athletic a le mo kadimong go tswa ka go sa Women's Super League sa Arsenal. O emetse Enyelane mo maemong a bonana a under-14 ebile o kapotenne sa under-19.

## Botshelo ja pele
A tsholetswe kwa Essex, Godfrey a tsena Regional Talent Club ya Essex FA go tswa ka dingwageng tse di nnye pele ga a nna leloko la sekolo sa Arsenal a le dingwaga tse lesome le bobedi. O ne a kgatlha thata kwa seemong sa bonana a nosa dino tse lesome le boraro mo iponagatsong tse lesome le boferabobedi kwa WSL Academy League.

## Tiro ya setlhopha
Godfrey o tshamekile kwa Ipswich Town mo FA Women's National League kwa kgaolong ya Southern Premier mo setlheng sa 2022–2023 fa a ntse a le kwa Gunners ka fa tlase ga ikwadiso ye e gabedi.

Ele motshamekapele yo o fa gare, o ne a kgatlha leitlho thata kwa Ipswich a nosa dino tse robangbobedi mo metshamekong yotlhe ga mmogo le ya phenyo mo letsatsing labofelo la setlha kgatlhanong le Oxford United ka Motsheganong wa 2023 a supa.

Ka Motsheganong a le lesome le motso 2023, Godfrey a dira tshameko ya gagwe ya ntlha ya Arsenal le WSL a tsena mo motshamekong ka motsotso wa masome a ferabobedi le boferabongwe a iponatsa mo phenyong ya Arsenal ya dino tse nne go lefela la Brighton & Hove Albion.

Ka Seetebosigo wa 2023 Godfrey a saena tumalano ya gagwe ya ntlha ya porofeshionale le Arsenal pele ga a ya kwa Charlton Athletic ka kadimano ka Phukwi, a bua go re ga a kgone go emela go simolola.

Ka Sedimonthole wa 2023, morago ga iponagatso tse lesome le Charlton o ne a balololwa e le mongwe wa dinaledi tsa batshameki ba dingwaga tse di latelang tsa Women's Championship ke Impetus Football.

## Tiro ya boditshabatshaba
Godfrey o emetse Enyelane go tswa kwa maemong a under-14 go ema ka a under-19.

Ka Phalane wa 2021o ne a bitswa mo setlhopheng sa Enyelane sa U17 e le wa nomoro ya lesome le motso, a tshameka mo metshamekong ya go ipatlela phatlha kwa U-17 Championship tsa 2022 kgatlhanong le Russia, Belgium le Poland.

Ka Phalane wa 2022, le ba under-19 mo metshamekong ya go ipatlela phatlha kwa U-19 Championship tsa 2023, Godfrey a nosa dino tse pedi kgatlhanong le Slovenia mo phenyong ya dino tse tlhano go lefela. Ka Moranang wa 2023 a nosa dino tse pedi gape kgatlhanong le Belarus mo phenyong ya dino tse tlhano go tse pedi, a fetoga go nna monosi yo o kwa godimo wa setlhopha mo go ipatleleng phatlha.

Ka Sedimonthole wa 2023, a kopotena setlhopha sa under-19 a nosa mo metshamekong totlhe ya Algarve Cup. Ka Moranang a robabongwe, 2024, Godfrey gape a kapotena setlhopha sa U19 mo nakong eno ba atlega go iponela phatlha ka U19 Championship ya 2024, gape le go nosa dino tse pedi tsa ntlha mo phenyong ya dino tse nne go e le nngwe ya Italy.

## Metswedi


## External links

* Profile at Charlton Athletic
* Freya Godfrey at Soccerway
Lamide Akintobi

Go tswa Wikipedia

**Lamide Akintobi** (o tshotswe ka kgwedi ya Phatwe e tlhola malatsi a le lesome le boferabongwe)ke mogolotsi

wa ditaba lemotho wa dilo tsa ditaba mo Nigeria.O berekile e le news anchor mo Channels TV le moamogedi mogolo le moetsi mmogo mo show ee bidiwang The Spot mo EbonyLife TV ka Zainab Balogun le Ebuka Obi-Uchendu go fitlhelela show e phuthelwa magareng ga 2017.

## Botshelo Jwa Pele Le Thuto
Akintobi o tsholetswe mo Lagos,Nigeria go tswa kwa Abeokuta,Ogun State.O na le associate of arts degree mo Broadcast Journalism le Spanish go tswa kwa Volunteer State Community College mo Tennesse le bachelors degree mo aforementioned fields of study go tswa Texas A&M University-Commerce.O ne gape a nna le masters degree mo international Journalism go tswa kwa City University mo London e le British Council Chevening Scholar ka 2011.O ne a nna mongwe wa ba Delta Sigma Theta sorority ka 2004.O ne a nna lobakanyana mo Tennessee le Texas.

## Tiro
Akintobi o berekile e le news anchor mo Channels TV.O ne a nna moamogedi mogolo mo show ee bidiwang *The Spot mo Ebony Life ka Zainab Balogun le Ebuka Obi-Uchendu,gape o ne a ntsha a bo a supa letlotlo El Now.Ebo*

## Metswedi
Giovana Queiroz

**Giovana Queiroz Costa Garbelini** (yo o tshotsweng ka Seetebosigo a le masome a mabedi le boraro 2003) yo itsegeng ka **Gio Queiroz** kana motlhofo fela **Gio**, nako tse dingwe **Giovana Costa**, ke motshameki wa kgwele ya dinao e e porofeshionale wa moBrazil yo o tshamekang ka fa tlhakoreng mo setlhopheng sa Liga F sa Madrid CFF a le mo kadimong go tswa kwa go sa ya WSL sa Arsenal le setlhopha sa setshaba sa bomme sa Brazil.

## Botshelo ja pele
Queiroz o tshotswe ka 2003 kwa São Paulo, Brazil. Ka 2007 lelwapa la gagwe la fudugela kwa  Weston, Florida ba bo ba nna koo go fitlhela ka 2014 ba fudugela kwa Madrid, Spain. O ne e leloko la sekolo sa  Atlético Madrid go fitlha ka 2017.

## Metswedi
FC Barcelona Femení

**Futbol Club Barcelona Femení**, e itsegeng ka go bidiwa **Barça Femení** (peleto ya Catalan: [ˈbaɾsə fəməˈni]), ke setlhopha sa Spain sa kgwele ya dinao ya bomme se se porofeshionale se se kwa Barcelona, Catalonia. Ke letlhakore la kgwele ya dinao ya bomme la FC Barcelona ebile ba gaisana mo Liga F, legato le le kwa godimo la kgwele ya dinao ya bomme kwa Spain, ba tshamekela metshameko ya bone ya mo gae kwa Johan Cruyff Stadium kwa Sant Joan Despí, nako dingwe ba tshamekele kwa Camp Nou kana Estadi Olímpic Lluís Companys.
thumb|Setlhopha sa FC Barcelona femeni
thumb|Balatedi ba Barcelona Femení kwa Plaça Sant Jaume ka 2023
thumb|Rekoto ya semmuso ya go nna teng mo motshamekong wa kgwele ya dinao wa basadi e ne ya bewa kwa Camp Nou ka 22 Moranang 2022, ka batho ba le 91,648 ba lebile Barcelona e fenya Wolfsburg ka 5 - 1
Setlhopha se se dirilwe ka 1970 ka dithuso tsa madi le ditomagano di tswa kwa FC Barcelona mme go sena karolo e e tlhomamisitsweng. Mo setlheng sa bone sa pulamadibogo ba ne ba tshameka metshameko kgatlhanong le ditlhopha tse dingwe tsa Catalan mme ne ba itsiwe ka leina la **Selecció Ciutat de Barcelona**, ba tsaya leina la **Peña Femenina Barcelonista** ka 1971. E ne e le maloko le basimolodisi ba liki ya ntlha ya Spain ya bomme ya setshaba e eneng e bidiwa Liga Nacional, ka 1988 se ne sa simolola go itsege ele  **Club Femení Barcelona** mme ka 2002 fa ba simolola go nna leloko le le tlhomamisitsweng la FC Barcelona, ba ne ba tsaya leina le le tlhomamisitsweng la Futbol Club Barcelona.

## Metswedi
Sandra Paños

**Sandra Paños García-Villamil** (listenⓘ; yo o tshotsweng ka Ngwanatsele a tlhola gane ka 1992) ke motshameki wa kgwele ya dinao e e porofeshionale yo o tshamekang ele motshwaradino wa setlhopha sa Barcelona le sa setshaba sa Spain. Paños mo bogompienong o dira e le mokapotene wa boraro wa Barcelona.

Kwa Barcelona, Paños o fentse bosimega ja liki gabedi, di Copas de la Reina tse tharo le UEFA Women's Champions League tse pedi, ya ntlha e e fentsweng ka setlha sa 2020–21 ele karolo ya go fenya dikopi tsa koninente tse tharo gangwe ga Barcelona. Mo go tsa boditshabatshaba o emetse Spain kwa dikgaisanong tse dikgolo tse tharo- sejana sa lefatshe sa FIFA sa bomme sa 2015, UEFA Women's Euro ya 2017 le sejana sa lefatshe sa FIFA sa bomme sa 2019. 

Ka bo ene Paños o fentse dikgele tse nne tsa Zamora seo ele rekote, tlotla e e fiwa motshwaradino yo o nositsweng dino tse di kwa tlase mo setlheng sa Primera Division.

## Botshelo ja pele le ja gagwe
Sandra Paños García-Villamil o tshotswe ka Ngwanatsele a tlhola gane ka 1992 e le ngwana wa ga Luis Ernesto Paños le Gemma García-Villamil. Paños o simolotse go tshameka e le motshwaradino fa go ne go na le phatlha kwa dikoteng mo setlhopheng sa gagwe sa futsal. Moragonyana o ne a tshameka kgwele ya dinao ya 7-a-side pele ga a tshamekela setlhopha sa gagwe santlha sa Sporting Plaza de Argel (e pele e ne e bidiwa Hércules) a le dingwaga tse lesome. Rraagwe o ne akile a tshamekela Hércules ka bo 1980. Kgaitsadie yo motona, Javi le ene e ne e le motshameki wa kgwele ya dinao.
[thumb|Paños le Barcelona ka [:en:2019_UEFA_Women's_Champions_League_final|2019 UEFA Women's Champions League final]]
thumb|Paños le Barcelona ka Mopitlo 2024
O mo botsalanong le mokatisi yo ebileng e le motshameki wa pele Sara Mérida.

## Metswedi
Irene Paredes

**Irene Paredes Hernández** (listen<sup>ⓘ</sup>; yo o tshotsweng ka Phukwi a le gane ka 1991) ke moSpanish wa motshameki wa kgwele ya dinao e e porofeshionale yo o tshamekang kwa morago fagare wa setlhopha sa Liga F sa Barcelona le sa setshaba sa Spain.

## Tiro ya setlhopha
**<big>Real Sociedad</big>**

A tsholetswe kwa  Legazpi, Gipuzkoa kwa Basque Country, Paredes a tsene mo setlhopheng sa Zarautz ka 2007. O ne a fufugela kwa Real Sociedad ngwaga moragonyana. Ka Phalane wa 2008 a le gatlhano a simolola tshameko ya gagwe ya setlhopha se segolo kgatlhanong le Málaga mo motshamekong wa liki.

**<big>Athletic Bilbao</big>**

Morago ga go nna ditlha tse tharo kwa Real Sociedad, Paredes a saena tumalano le diselammapa tsa ko Basque, Athletic Bilbao ka 2011. O ntse ditlha tse tlhano koo, a fenya Primera División mo setlheng sa gagwe sa bofelo kwa setlhopheng seo ka 2015–16. Gape o fentse Copa Euskal Herria kgatlhanong le setlhopha sa gagwe sa pele sa Real Sociedad ka 2011, 2013 le 2015. Ka Seetebosigo a le lesome 2012 o ne a ntshiwa mo motshamekong e le lantlha mo tirong ya gagwe mo tatlhegelong ya nno go tse pedi tsa Espanyol mo makgaolakgannyeng a Copa de la Reina a 2012.

**<big>Paris Saint-Germain</big>**

Ka 2016 Paredes a saenel Paris Saint-Germain. O tshamekile setlha sa gagwe sa ntlha sa UEFA Women's Champions League fa a sena go ya kwa PSG mme ba fitlha kwa makgaolakgannyeng kwa setlhopha sa gagwe se neng sa latlhegelwa ka tlhago ya dipenaliti tse thataro go tse supa tsa Lyon.

Ka Motsheganong wa 2018 a le masome a mararo le motso a fenya sekgele sa gagwe sa ntlha le setlhopha seo fa PSG e fenya Lyon ka nno go lefela mo makgaolakgannyeng a Coupe de France Féminine. O ne a bidiwa e le mokapotene wa PSG pele ga setlha sa 2018–19 se simologa.

Ka Motsheganong wa 2019, Paredes a oketsa tumalano ya gagwe le PSG ka dingwaga tse pedi, seo se mmaya kwa setlhopheng seo go fitlha ka Seetebosigo a le masome a mararo ka 2021. Ka Lwetse a le masome a mabedi le motso Paredes a tshameka mo motshamekong wa gagwe wa ntlha e le mokapotene fa PSG e latlhegelwa ka dino tse tharo go tse nne ka tlhago ya dipenaliti kgatlhanong le Lyon mo Trophée des Championnes ya ntlha.

Ka Seetebosigo a le gane ka 2021 Paredes a isa PSG kwa bosimegeng ja liki e le lantlha ba fetsa loeto la bosimega ja Lyon ja dingwaga tse lesome le bone ka go latelana. O isitse PSG gape kwa sekamakgaolakgang a Women's Champions League kwa setlhopha sa gagwe se neng sa latlhegelwa ke ba ba ileng ba nna bommampodi, Barcelona.

## Metswedi
Mapi León

**María Pilar León Cebrián** (listen<sup>ⓘ</sup>; yo o tshotsweng ka Seetebosigo a le lesome le boraro ka 1995) yo o itseng ka **Mapi León**, ke motshameki wa kgwele ya dinao e e porofeshionale wa moSpanish yo o tshamekang kwa morago mo setlhopheng sa Liga F sa Barcelona le sa Spain sa setshaba.

León o simolotse tiro ya gagwe kwa setlhopha sa kwa legaeng la gagwe sa Prainsa Zaragoza pele a fudugela kwa Espanyol le Atlético Madrid. Kwa Atlético o ne a dira phetogo go tswa mo go nneng motshameka morago wa ka fa molemeng go ya kwa motshameka morago wa fa gare ka fa tlase ga kaelo ya mokatisi Villacampa. León o fentse bosimega ja ntlha ja liki le Copa de la Reina tsa gagwe tsa ntlha kwa setlhopheng seo.

Ka 2017 León o ne a nna yone phuduso ya ntlha e e duelelwang mo ditsong tsa kgwele ya dinao ya bomme ba maSpanish fa a saenela Barcelona go tswa kwa Atlético Madrid ka tuelo ya 50,000 euros. Mo gae le Barcelona o fentse di Copas de la Reina tse nne, bosimega ja liki ga raro, le Supercopa Femenina tse pedi. Mo kontinenteng o tshamekile mo makgaolakgannyeng a Champions League le setlhopha seo ka 2019, 2021 le 2022 a fenya ya 2021 ele leloko la go fenya dikopi tse tharo mo setlheng se le sengwe mo kontinenteng mo ditsong tsa setlhopha seo.

León o tshamekile mo metshamekong ya boditshabatshaba le setlhopha sa setshaba sa Spain a simoloa tshameko ya gagwe ya ntlha ka 2016 mo metshamekong ya go ipatlela phatlha kwa UEFA Women's Euro ya 2017. E sale foo o ne a tlhagelela mo dikgaisanong tsa boditshabatshaba le *La Roja* kwa  UEFA Women's Euro ya 2017, sejana sa lefatshe sa FIFA  sa bomme sa 2019, le UEFA Women's Euro ya 2022. Ka 2023 o ne a gana go tsgamekela setlhopha sa setshaba sa Spain a supa go tlhoka tekatekano le maemo a a sa siamang.

## Botshelo ja pele
thumb|León le Barcelona ka 2019 UEFA Women's Champions League Final
María Pilar León Cebrián o tshotswe ka Seetebosigo a le lesome le boraro ka 1995 e le ngwana wa ga  Javier le Pilar. León o ne a godisiwa le kgaitsadie yo motona kwa  La Almozara e e leng kgaolo ya Zaragoza.

León o simolotse go tshameka volleyball a le dingwaga tse supa mme a tshameka metshameko e mengwe e mentsi fa ele ngwana e e akaretsang baseball. Moragonyana o ne a simolola go tshameka futsal mo setlhopheng sa mo gae sa Gran Via kwa a neng a tshameka mo tlhakoreng ga lebala. Mo dingwageng tseo o ne a fiwa scholarship go re a ye kwa sekolong sa botaki mme a gana tlotla eo go itebaganya le kgwele ya dinao.
thumb|mosapoti wa ga Mapi León
León o ne a lemogiwa ke  David Magaña, motsamaisi wa pele wa metshameko wa  Zaragoza CFF, yo o neng a mo lemoga le kgaitsadie Javi ba tshameka kgwele ya dinao fa a ile mabenkeleng a Carrefour supermarket. O ne a simolola go ikatisa le setlhopha seo a le dingwaga tse lesome le motso.

## Metswedi
Aitana Bonmatí

thumb|Aitana Bonmatí
**Aitana Bonmatí Conca** (Catalan: [əjˈtanə βɔmməˈti] (listen<sup>ⓘ</sup>); yo o tshotsweng ka Firikgong a le lesome le boferabobedi ka 1998) ke motshameki wa kgwele ya dinao  e e porofeshionale wa kwa Catalonia yo o tshamekang fa gare kwa setlhopheng sa Liga F sa Barcelona le sa setshaba sa Spain. O kile a emela Catalonia. O tsewa e le mongwe wa batshameki ba kgwele ya dinao ya bomme yo o gaisang ebile a fentse Ballon d'Or le ya The Best FIFA Women's Player Awardmo setlheng sa 2022–23.

Bonmatí sale a nna kwa Barcelona e sale ka 2012 a gola kwa La Masia dingwaga tse thataro. O fetiseditswe kwa setlhopheng sa ntlha sa Barcelona pele ga setlha sa 2016–17, mme a dira iponagatso a tswa mo bankeng go fitlhelega a kgona go tlhagelela mo setlheng sa  2018–19. Ka 2019 a simolola makgaolakgang a ntlha mo ditsong tsa Barcelona kwa UEFA Women's Champions League mme mo dingwageng tse di latelang a tlhophiwa e le motshameki wa ngwaga wa Catalan e le lantlha.

Fa setlha sa 2020–21 se ntse se tsamaya, Bonmatí o ne a le botlhokwa mo letsholong la Barcelona la go fenya dikopi tse tharo mo kontinenteng. O ne a nna le motshameko o montle thata wa tiro ya gagwe kwa makgaolakgang a UEFA Champions League ya 2021, a nosa nno ya Barcelona  ya boraro ebile a bidiwa MVP ya makgaolakgang. Ka setlha sa 2022–23  a tlokafatsa go nosa dino ga gagwe, a nosa ga lesome le boferabongwe mo dikgaisanong tsotlhe a bo a isa setlhopha sa gagwe kwa go fenyeng dikopi tse pedi mo gae le Champions League se e neng e le ene motshameki yo o kgabisitsweng wa setlha seo go gaisa ope motshameki.

Bonmatí o atlegile le setlhopha sa Spain sa under-17, under-19 le under-20 tsa bomme. O fentse UEFA Women's Youth Championships ga bedi – ka 2015 le setlhopha sa under-17 le 2017 le setlhopha sa under-19 – o tsere maemo a bobedi mo dijaneng tse pedi tsa lefatshe tsa banana ba bomme tsa FIFA – ka 2014 le setlhopha sa under-17 le ka 2018 a na le ba under-20. O fudugetse kwa setlhopheng se segolo sa setshaba ka 2017, a iponagaletsa Spain kwa sejaneng sa lefatshe sa 2019 le Women's Euro ya 2022. O ne a nna le seabe se segolo ka sejaneng sa lefatshe sa 2023 kwa Spain e fentseng bommampodi abo a fenya Golden Ball e le motshameki yo o gaisitseng mo kgaisanong eo, kwa makgaolakgang a EUFA Women's Nations League a 2024, kwa Spain e fentseng gape mme a tlhophiwa ele motshameki wa makgaolakgang ao. Ka 2024 a fenya Laureus World Sports Award ya Sportswoman of the Year mme ya nna e ne motshameki wa ntlha wa kgwele ya dinao go fenya tlotla eo.

## Metswedi
Lucy Bronze

**Lucia Roberta Tough Bronze** MBE (yo o tshotsweng ka Phalane a le masome a mabedi le boferabobedi ka 1991) ke motshameki wa kgwele ya dinao e e porofeshionale wa Enyelane yo o tshamekang kwa morago ka fa mojeng mo setlhopheng sa Liga F sa Barcelona le sa setshaba sa Enyelane. O tshameketse Sunderland, Everton, Liverpool, Lyon le Manchester City le gape sa North Carolina kwa sekolong sa ithutelo ditiro kwa Amerika le Great Britain kwa diOlimpiking. Bronze o fentse bommampodi ja Champions League ga tlhano, tse tharo le Lyon le tse pedi le Barcelona, bommampodi ja Women's Super League ga raro le Liverpool le Manchester City, le Euro 2022 le Enyelane.

Bronze o emetse Enyelane go tswa kwa maemong a under-17 ebile o ntse leloko mo setlhopheng sa setshaba kwa kgaisanong tsotlhe tse dikgolo esale ka Euro 2013, a sale a bakopetena ka 2018. O fentse Silver Ball kwa sejaneng sa lefatshe kwa France, a thusa Enyelane go fetsa mo maemong a bone. Bronze o ne a bidiwa kwa All-Star Squads kwa sejaneng sa lefatshe sa 2015 kwa Canada, kwa Enyelane e neng ya fetsa mo maemong a boraro le ka Euro 2017 kwa Netherlands le sejana sa lefatshe sa 2019. O fentse tlotla motshameki yo o tlhophilweng ke batshameki ba bomme wa PFA gabedi – ka 2014 le 2017.

Ka 2018 le 2020, Bronze o ne a bidiwa ele motshameki wa mme wa ngwaga wa BBC. Ka 2019 e nne ya nna motshameki wa ntlha wa kwa Enyelane go fenya tlotla ya UEFA Women's Player of the Year, abo a fenya sekgala sa ntlhntlha sa Globe Soccer Award sa mme yo o gaisitseng . Bronze o ne a bidiwa e le The Best FIFA Women's Player ka Sedimonthole wa 2020. O tsewa jaaka mongwe wa batshameki ba ba gaisang mo kgweleng ya dinao ya bomme, Phil Neville o mo tlhalositse a sa oshaoshe fa e le motshameki yo o gaisang mo lefatsheng. *Men in Blazers* ba mo tsentse mo lenaaneng la batshameki (borre le bomme) ba kgwele ya dinao ba gaisang ba nako tsotlhe.

## Dingwaga tsa pele le thuto
Lucia Roberta Tough Bronze o tshotswe ka Phalane a le masome a mabedi le boferabobedi ka 1991 kwa Berwick-upon-Tweed go bapa le molelwane wa Anglo-Scottish kwa bokone botlhaba ja Enyelane e le ngwana wa  rraagwe wa mopotokisi, Joaquim Bronze le mmaagwe wa moesemane, Diane née Tough. Ke mobrithani wa mopotokisi ebile o na le batsalwaleene ba le babedi: kgaitsadie yo motona mo go ene, Jorge yo o tsholetsweng kwa Portugal, le morwadiarraagwe yo monnye mo go ene, Sophie. Ba godisitswe ba bua teme tse pedi mme Bronze o supile fa a phutuloge sentle fa a bua sepotokisi. E ne e le ngwana yo o ditlhong ebile a sa bue thata. Fa e le lesea o ne a simolola go tshameka kgwele ya dinao le kgaitsadie le ditsala tsa gagwe, a tshameka lantlha kwa Faro. O goletse kwa bokone bothaba, a nna kwa Lindisfarne (Holy Island, kwa nkukuagwe a neng a tlhokomela Lindisfarne Castle), kwa Belford, le kwa Alnwick.

## Metswedi
Bruna Vilamala

**Bruna Vilamala Costa** (listen<sup>ⓘ</sup>;  yo o tshotsweng ka Seetebosigo a tlhola gane ka 2002) ke motshameki wa kgwele ya dinao e e porofeshionale wa moSpanish yo o tshamekang kwa pele mo setlhopheng sa Liga F sa Barcelona.

## Tiro ya setlhopha
A tsholetswe kwa toropong ya Borgonyà kwa mmasepaleng wa San Vicente de Torelló, Vilamala a tsena kwa Barcelona e e kwa tlase fa a le dingwaga tse lesome le motso fela.

Ka Phalane wa 2018, Vilamala a kgagoga ACL mo motshamekong kgatlhanong le AEM Lleida.

O dirile tshameko ya gagwe ya ntlha le setlhopha sa ntlha sa  Barça ka Tlhakole a rogwa ka 2020 kgatlhanong le Sevilla a le dingwaga di le lesome le bosupa fela, a nna wa bone mo batshameking ba bannye go ka apara sekipara sa culés. Mo setlheng sa 2020–21, o ne a le motshameki wa kgapetsakgapetsa mo setlhopheng sa ntlha sa Barça le ntswa a neng a sa ntse a tshwere maemo a go tlaleletsa. Phalane a le lesome le boferabobedi ka 2020, a nosa nno ya gagwe ya ntlha mo Primera División mo phenyong ya dino tse thataro go lefela kgatlhanong le Sporting de Huelva. ka Motsheganong a le lesome ka 2021, a nosa kgatlhanong le Granadilla, e e neng ya nna yone e tsayang tshwetso mo phenyong ya nno go lefela e e neng ya ba fenyetsa bommampodi ja Liga Iberdrola. Mo setlheng seo, Barcelona e ne ya fetsa letsholo la bone le le gaisang mo ditsong tsa yone e fenya bosimega ja Liga, Copa de la Reina le Champions League. Mo karolong ya gagwe, Vilamala o ne a tswala setlha ka go nosa dino tse lesome le bobedi mo metshamekong e le lesome le botlhano, a nna wa borataro mo banosing ba letsholo la culé ebile e le wa bobedi mo palogareng ya go nosa dino.

Ka Phalane a le masome a mabedi le botlhano ka 2021, Vilamala a boga ke go kgagoga ACL ga bobedi mo tirong ya gagwe mo motshamekong wa botsalano wa setlhopha sa setshaba sa Spain sa under-23. O ne a boa a iponagatsa ka Ngwanatsele wa 2022 a le masome mabedi mo motshamekong wa Liga F kgatlhanong le  Deportivo Alavés.

## Tshoboko ya setlhopha

: *E sale ka Phukwi a rogwa ka 2023*

## Tiro ya boditshabatshaba
Ka 2018 Vilamala o ne a biletswa kwa setlhopheng sa setshaba sa Spain sa U-17 go ya go tsenelela metshameko ya bomme ba U-17 ya European Championship e e neng e tshwaretswe kwa Lithuania.

## Ditlotla

; Barcelona

* Liga F: 2020–21, 2021–22, 2022–23, 2023–24
* Copa de la Reina: 2020–21, 2021–22, 2023–24
* UEFA Women's Champions League: 2020–21, 2022–23, 2023–24
* Supercopa de España Femenina: 2021–22, 2023–24

**Spain**

* UEFA Women's Under-17 Championship: 2018

## Metswedi
Christine Adjobi

## Botshelo le Pereko
**Christine Adjobi** ke Ngaka, gape ke motho yo o mo mererong ya sepolotiki , o tswa ko lefatsheng la Ivory Coast. Mme Adjobi ke Lekoko la Ivorian Popular Front (FPI), ene ele Ministera wa Ntwa kgatlhanong le bolwetsi jwa AIDS mo pusong ya goromente ya Ivory Coast, e e ka fa tlase ga Mookamedi mogola Guillume Soro. Ka ngwaga tsa 2002 go ya ko go 2003 ka nako ya Dintwa tsa ko Ivory Coast, Ngaka Adjobi o ne a tlhophiwa go nna Ministera a remeletse mo ntweng e e lwantshang bolwetsi jwa AIDS. Ka nako ya go tlhophiwa ga gate, o ne etelela lenaneo ko mafelong a a amilweng ke AIDS, a remeletse mo batho ba ba tsileng mo Ivory Coast ba siile ko mafatsheng a bone (refugee), batho ba letso la Ivory Coast le ba eleng Masole a sechaba (FANCI). Batho ba Botlhe, ne go supa fa ba ka tshabelelwa ke go amiwa ke HIV, le malwetsi a mangwe a dikobo. 

Mme Adjobi o ne a tsaya tshwetso ya go lebelela le tshidilo maikutlo ya batho ba ba tshelang ka mogare wa HIV. Ka jalo, o ne a kgona go bereka le ba lephata la CDC mo lenaneong la Retro-CI Project ko lekalaneng la go itse, go tlhaloganya le go tlhotlhomisa malwetse (Diagnosis and Research) a AIDS le  malwetsi a mangwe a ka tlhaselang mmele (CEDRES), ko sepateleng sa University Hospital Center of Treichville, a thusa balwetsi ba ba sa laleng mo sepatela.

## Metswedi

# afdevinfo.com Archived. 2008-12-03 at the Wayback Machine, accessed March 22, 2009.
Ona Batlle

**Ona Batlle Pascual** (Catalan: [ona βadʎə] listen<sup>ⓘ</sup>; yo o tshotsweng  Seetebosigo a le lesome ka 1999) ke motshameki wa kgwele ya dinao e porofeshionale wa moSpanish yo o tshamekang kwa morago mo setlhopheng sa Liga F sa Barcelona le sa setshaba sa Spain.

## Tiro ya setlhopha
**<big>Tiro ya bonana</big>**

Ona Batlle Pascual o tshotswe ka Seetebosigo a le lesome ka 1999 kwa Vilassar de Mar, mo toropong ya kgaolo ya Barcelona mme a simolola go tshameka kgwele ya dinao le Vilassar de Mar. Ka 2011, o ne a tlholwa ke FC Barcelona kwa motshamekong wa setlhopha sa Catalonia sa under-12. O ne a ya kwa thulaganyong ya banana ya FC Barcelona ya La Masia mme a tlhatloga jalo le yone, a bona tlhatloso go ya kwa Barcelona B, setlhopha sa banana se se kwa godimo sa Barcelona se se neng se tshameka mo Segunda División ka 2014. Fa Ngwanatsele a ferabongwe ka 2016, Batlle a biletswa kwa setlhopheng sa ntlha mme a nna moemisetse yo o neng a seka a dirisiwa mo motshamekong wa Barcelona wa Champions League kgatlhanong le FC Twente.
thumb|Ona Batlle le Madrid CFF ka 2018
thumb|Ona Batlle ka 2019
thumb|Ona Batlle le Barcelona
Ka selemo sa 20117, Barcelona ya fetola tebelelo ya bone go ya kwa go batleng batshameki ba maemo a a kwa godimo ba bagolo, se sa dira gore go nne thata thata gore batshameki ba ba botlana ba kgone go tsena mo setlhopheng se segolo. Batlle e ne e le mongwe wa ba basupa gotswa kwa La Masia go tsamaya mo selemong go ya go leka go bona diphatlha tsa setlhopha sa ntlha kwa ditlhopeng tse dingwe. Ka go tsamaya ga gagwe, Batlle a akgela a re o ka seke a tlhomamise gore o ka seke a boele kwa setlhopheng se se mmopileng.

## Metswedi
Ingrid Syrstad Engen

**Ingrid Syrstad Engen** (yo o tshotsweng ka Moranang a le masome a mabedi le boferabongwe ka 1998) ke motshameki wa kwa Norway wa kgwele ya dinao e e porofeshionale yo o tshamekang fa gare kwa setlhopheng sa Primera División sa Barcelona le sa setshaba sa Norway. O tshamekile pele kwa Trondheims-Orn le LSK Kvinner kwa Norway le kwa Wolfsburg kwa Germany pele a ya Barcelona ka 2021.

## Tiro ya setlhopha
Engen o simolotse tiro ya gagwe ya ba bagolo kwa  Trondheims-Ørn. Lantlha o ne a le mo setlhopheng sa under-19 kwa karolong ya bobedi, a ya kwa setlhopheng sa ntlha kwa Toppserien ka Seetebosigo wa 2014. Morago ga Toppserien ya 2016 a gana go batiwa ke ditlhopha tse dingwe mme a oketsa tumalano ya gagwe le Trondheims-Ørn.

Fa a sena go fudugela kwa  LSK Kvinner abo a ba thusa go fenya liki le kopi nako e le nngwe, a saenela bommampodi ba Jeremane VfL Wolfsburg ka Sedimonthole wa 2018. Jaaka karolo ya tumalano o ne a dumela go boela kwa LSK ka kadimo mo karolong ya ntlha ya setlha sa 2019. Gape o tshameketse Lillestrøm  e le lantlha mo Champions League ka 2018–19. Le Wolfsburg a fenya kopi tse pedi mo setlheng sa gagwe sa ntlha abo a goroga ko makgaolakgang a Champions League mme ba latlhegelwa kgatlhanong le basireletse bommampodi, Lyon. O ne a nosa dino tse pedi tsa gagwe tsa ntlha tsa Champions League fa ba fenya Glasgow kwa quarter-finaleng ka dino tse di ferangbongwe go e le nngwe.

Ka Phukwi a tlhola garataro ka 2021, a saena tumalano ya dingwaga tse pedi le Barcelona, seo se mmaya kwa setlhopheng seo go fitlhelela ka Seetebosigo a le masome a mararo ka 2023. Ka Lwetse a le masome a mabedi le botlhano a dira tshameko ya gagwe ya ntlha ya setlhopha mo phenyong ya 8–0 kgatlhanong le Valencia.

Ka Firikgong wa 2023, Engen a oketsa tumalano ya gagwe le Barcelona go fitlha Seetebosigo wa 2025.

## Metswedi
Celine Tendobi

**Celine Tendobi** o tshotswe ka ngwaga wa sekete le makgolo a robabongwe, masome a supa a supa le bone (1974), ke ngaka e e remeletseng mo botsogong jwa basadi a remeletse mo malwetsing a a tsenang bomme, tsa boimana, tsa go tshola le tsa pelegi ya bana, a tswa ko lefatsheng la Congo.

## Botshelo le Sekolo
Mme Celine Tendobi o tshotswe ka 1974, ko Kinshasa , kwa lefatsheng la Democratic Republic of Congo (DRC). O ne a tsweledisa dithuto tsa gage ko sekolong se segolwane sa University of Kinshasa Ka ngwaga wa 2004 o ne a ya ko lefatsheng la Spain go ithuta ka tsa Maranyane a Ultrasound mo go tsa boimana, tsa pelegi le tsa bongaka jwa bomme, ko University of Navarra ko teropo ya Spain, ebong Madrid.

## Pereko
Mme Tendobi o berekela ko Sepateleng sa Monkole, se se leng ko Kinshasa, teropo kgolo ya Democratic Republic of Congo, ele moeteledipele wa tsa botsogo jwa bomme. Ka nako ya go tlhagoga ga bolwetsi jwa COVID-19, Mme Tendobi o ne a itlhaopa ko University of Navarra Clinic ko Spain, erile a bona go nale letlhoko mo go tsa bongaka teng. O ne a felela a boela ko sepateleng sa Monkole ka nako ya go tswalelwa ga mafatshe go sireletsa batho mo bolwetsing jwa COVID-19.

### Dietsele

* Harambee Prize 2014
* Guadalupe Scholarship
* Harambee Spain Prize (2013) for the Promotion and Equality of African Women

## Metswedi

# EWTN. Catholic Scholarship Beneficiary Hopes Medical Project Will Reduce Cancer Mortality in DRC *ACI Africa*. Retrieved 2022-12-24.
# Docteur Congo. *Opus Dei* (in French). Retrieved 2022-12-24.
# ReL (2013-11-19). La médico congoleña Celine Tendobi, premio Harambee por su labor con las embarazadas africanas. *Religión en Libertad* (in Spanish). Retrieved 2023-01-04.
# La congoleña Celine Tendobi, Premio Harambee a la Promoción e Igualdad de la Mujer Africana 2013. *El Norte de Castilla* (in Spanish). 2013-10-30. Retrieved 2023-01-04.
# Celine Tendobi, Premio Harambee por su trabajo en Hospital Monkole. Europa Press. 2013-11-14. Retrieved 2023-01-04.
# Celine Tendobi. *Harambee* (in Spanish). Retrieved 2022-12-24.
# Doctora Congo. *www.lavanguardia.com*. Retrieved 2023-01-04.
# Harambee (2020-05-26). CELINE TENDOBI DESDE KINSHASA, R. D. CONGO. *Harambee* (in Spanish). Retrieved 2022-12-24.
# Harambee (2020-02-27). "Dra Celine Tendobi, Beca Guadalupe. *Harambee* (in Spanish). Retrieved 2022-12-24.
# Harambee (2013-11-27). Celine Tendobi, Premio Harambee España 2013 a la Promoción e igualdad de la Mujer Africana. *Harambee* (in Spanish). Retrieved 2022-12-24.
Gemma Font

**Gemma Font Oliveras** (listen<sup>ⓘ</sup>; yo o tshotsweng ka Phalane a le masome a mabedi le boraro ka 1999) ke motshameki wa moSpanish wa kgwele ya dinao e e porofeshionale yo o tshamekang e le motshwaradino kwa setlhopheng sa Liga F sa Barcelona le sa setshaba sa bomme sa Catalonia.

## Botshelo ja gagwe
Gemma Font ke morwadiarragwe Meritxell Font yo motona, yo o tshamekang ele motshwaradino wa Barcelona B.

## Tiro ya setlhopha
Font o simolotse tiro ya gagwe kwa sekolong sa Barcelona ka 2013. Ka Seetebosigo wa 2020, go latela setlha sa  2019–20 se mo go sone a tshamekileng metshameko e le lesome le bone le Barcelona B kwa Segunda División, Font a shafatsa tumalano ya gagwe le Barcelona go fitlhelela ka 2022. O ntse setlha seo a kabakanya gare ga ikatiso le setlhopha sa ntlha le go nna motshwaradino yo o simololang kwa setlhopheng sa B. Ka Firikgong wa 2021 a le masome a mabedi le motso, a dira tshameko ya gagwe ya tshimologo ya Barcelona mo Primera División mo motshamekong kgatlhanong le Rayo Vallecano. O tsene mo lebaleng a ya go emela  Sandra Paños ka nako ya go ya go ikhutsa mo phenyong ya dino tse supa go lefela ya Barcelona.

Seetebosigo a tlhola garataro wa 2022, o ne a sana koketso ya tumalano le Barcelona go fitlha 2024.

## Tiro ya boditshabatshaba
Font o ne a biletswa kwa setlhopheng sa Spain sa U-23 ka 2021.

## Dipalopalo tsa tiro

### Setlhopha

: *E sale ka motshameko o o tshamekilweng ka Tlhakole a le le lesome le motso ka 2023*

## Ditlotla
**Barcelona**

* UEFA Women's Champions League: 2020–21, 2022–23, 2023–24
* Liga F: 2019–20, 2020–21, 2021–22, 2022–23, 2023–24
* Copa de la Reina: 2019–20, 2020–21, 2021–22, 2023–24
* Supercopa de España Femenina: 2019–20, 2021–22, 2022–23, 2023–24
* Copa Catalunya: 2018, 2019

## Metswedi


## External links

* Gemma Font at FC Barcelona
* Gemma Font at ESPN FC
* Gemma Font at FBref.com
Heba Bevan

## Botshelo le Pereko
**Heba Bevan** OBE ke Moenjiniere wa tsa maranyane, a rememletse mo go tsa Electronics, e le Motlhodi  le Moeteledipele wa kompone ya maranyane e e bidiwang UtterBerry Ltd. O ithutile ko sekolong se setona sa Unibesithi ya Cambridge. Ka ngwaga wa 2018 o ne a neelwa seetsele se se tlotlegang sa OBE, go akgola tiro ya gagwe ya go ruta le go tlhatlhelela mo go tsa maranyane le dipalong tse di tseneletseng. Erile ka ngwaga wa 2021, Mme Bevan o ne a fiwa seetsele sa Woman of the Year Innovation ke kopone ya Vodafone.

Tiro ya ga Mma Bevan e akaretsa tsa maranyane a di sensora (smart sensors) 

tse di dirisang motlakase o o ko tlase, mme di monithara bokete mo dikagong le marogo a a dirisiwang mo go dirweng ga dikago gore di nne le boleng, di dirwa ka botlhale le bonatla. Utterberry ke kopone e e dirilweng ka fa tlase ga Unibesithi ya Cambridge. Mafelo a Crossrail, Thames Tideway, London §Underground, Tower Bridge le Forth Road Bridge, a dirisa maranyane a a sireleditsweng ka molao (patent) a Artificial Technology (AI), a a dirilweng ke kopone ya UtterBerry Ltd.

Diofisi tsa UtterBerry di ka bona kwa Leeds, motse o o kwa lefatsheng la Mmamosadinyana.

## Metswedi

# Administrator (2016-06-24). "Profile of Heba Bevan". *www-engineeringdiversity.eng.cam.ac.uk*. Retrieved 2021-12-30.
# "Heba Bevan, CEO, Utterberry. *CBI*. Retrieved 2021-12-30.
# Heba Bevan OBE - Woman of the Year. *www.womenoftheyear.co.uk/*. Retrieved 2021-12-30.
# Heba Bevan founder of tech firm Utterberry, named as Vodafone Woman of the Year for Innovation. *TechRound*. 2021-08-10. Retrieved 2021-12-30.
# Heba Bevan - Sensory Perfection. *Women Talking Online Magazine*. 2019-03-16. Retrieved 2021-12-30.
Minute

thumb|nako e bontsha metsotso
Motsotso ke yuniti ya nako e e tlhalosiwang e lekana le metsotswana e le 60. ura e na le metsotso e le 60.Le fa e se yuniti ya International System of Units (SI), motsotso o amogelwa go dirisiwa mo SI. Letshwao la SI la metsotso ke min (ntle le khutlo). Letshwao la ntlha ′ le dirisiwa gape ka dinako dingwe go supa metsotso. Mo tsamaisong ya nako ya UTC, motsotso ka dinako tse di sa tlwaelegang o na le metsotswana e le 61, ka ntlha ya metsotswana ya go tlola; gape go na le tlamelo ya go tsenya motsotswana wa go tlola o o sa itumediseng, o o ka felelang ka motsotso wa metsotswana e le 59, mme seno ga se ise se ke se diragale mo dingwageng tse di fetang 40 mo tsamaisong eno.

## Histori
Al-Biruni o ne a kgaoganya ura ka metsotso, metsotswana, boraro le bone ka ngwaga wa 1000 CE fa a ne a bua ka dikgwedi tsa Sejuta.

Go ya ka hisitori, lefoko "motsotso" le tswa mo lefokong la Selatine pars minuta prima, le le rayang "karolo ya ntlha e nnye". Karolo eno ya ura e ka tokafadiwa gape ka "karolo e nnye ya bobedi" (ka Selatine: pars minuta secunda), mme lefoko "beke" le tswa mo go seno. Go tokafatsa go ya pele, lefoko "third" (1⁄60 ya motsotswana) le santse le le teng mo dipuong dingwe, sekao Se-Poland (tercja) le Se-Turkey (salise), le fa tiriso ya segompieno e arola metsotswana ka go dirisa dinomoro tsa bosome. Letshwao la motsotso le motsotso wa bobedi le ka bonwa jaaka le le supang sekgala sa ntlha le sa bobedi sa ura (go tshwana le kafa leoto e leng sekgala sa ntlha sa jarata kana gongwe ketane, ka disentimetara e le sekgala sa bobedi). Ka 1267, moitsesaense wa metlha ya bogare e bong Roger Bacon, a kwala ka Selatine, o ne a tlhalosa gore nako e e fa gare ga ngwedi o o tletseng ke palo ya diura, metsotso, metsotswana, boraro le bone (horae, minuta, secunda, tertia le quarta) morago ga sethoboloko ka matlha a a rileng a khalendara. Go tsenngwa ga letshwao la metsotso mo ditshupanako go ne ga kgonega fela morago ga go tlhamiwa ga hairspring ke Thomas Tompion, modiri wa ditshupanako wa Moesemane, ka 1675. 

## Bona gape

* Sefatlhego sa tshupanako 
* International System of Units 
* Latitude le longitude 
* Orders of magnitude (nako)

## Metswedi
Mamelodi Sundowns Ladies F.C.

**Mamelodi Sundowns Ladies F.C.** ke setlhopha sa bomme sa kgwele ya dinao se se porofeshionale se se kwa Pretoria, South Africa. Ke setlhopha se se gaisanang mo SAFA Women's League, legato le le kwa godimo mo liking ya kgwele ya dinao ya bomme kwa Afrika Borwa. Ke bone setlhopha se se atlegileng thata mo kgweleng ya bomme kwa Afrika Borwa ka bommampodi ba ba rataro. Setlhopha se, ga mmogo le setlhopha sa borre ke tsa ga Patrice Motsepe.

Ba fentse CAF Women's Champions League ya ntlhantlha ka 2015. Mo go ipatleleng phatlha, CAF Women's Champions League COSAFA Qualifiers tsa 2021, ba ne ba fenya ba sa latlhegelwe le fa e le gangwe fela. Se se ne sa ba isa kwa CAF Women's Champions League ya 2021 e ba neng ba e fenya ba sena tatlhegelo gape ba sa nosiwa.

Ka Mopitlo wa 2024, setlhopha se ne sa tlhoma mokatisi mogolo wa sone wa ntlha wa kgwele ya dinao ya bomme e leng Christa Kgamphe.

## Ditso
Setlhopha se se tlhamilwe ka Lwetse a ferabongwe ka 2009 ke monnga sone Patrice Motsepe mme sa tsaya karolo mo Sasol Women's League ya ntlhantlha.

Ka 2013 ba fenya bosimega ja setshaba ja bone ja ntlha kwa Sasol League National Championships ka 2013. Ba fenya ka dino tse pedi go lefela kgatlhanong le sa kwa Limpopo sa Ma-Indies Ladie mo mkgaolakgang a a neng a tshwaretswe kwa Klerksdorp.

Ka 2015 ba baya Sasol League National Championship rekote ya go nosa dino fa ba fenya Galeshewe Ladies ka masome a mabedi le botlhano go lefela kwa Sasol League National Championship ya 2015 kwa Sasolburg. Ba ne ba tswelela ba ya go fenya bommampodi ja setshaba ba bo ba kuka bosimega ja bobedi, ba fenya Cape Town Roses ka tse tlhano go lefela kwa makgaolakgang.

Sundowns e fentse SAFA Women's League ya ntlhantlha ba sa latlhegelwa, diphenyo tse masome mabedi le motso le maleka a le mangwe fela, ba nosa dino tse masome a ferabobedi le boraro mme ba nosiwa tse lesome le boraro fela.

## Metswedi
Karabo Makhurubetshi

**Karabo Makhurubetshi** (yo o tshotsweng ka Tlhakole a tlhola malatsi a le mararo ka 1999) ke motshameki wa kgwele ya dinao wa kwa Afrorika borwa yo o tshamekang kwa morago mo setlhopheng sa SAFA Women's League sa Mamelodi Sundowns le setlhopha sa Aforika borwa sa setshaba.

## Tiro ya setlhopha
**<big>UJ Ladies</big>**

Ka 2019, o ne a tlhophiwa mo setlhopheng sa kgwele ya dinao ya bomme ya World Student Games tse di neng di tshwaretswe kwa Italy.

**<big>Mamelodi Sundowns Ladies</big>**

Makhurubetshi e ne e le bontlha ja setlhopha sa Sundowns Ladies se se fentseng SAFA Women's League ya ntlhantlha ya setlha sa 2019-20 e sa latlhegelwa.

Ka 2021, e ne e le tokololo ya setlhopha sa Sundowns Ladies se se neng sa fenya dikopi tse tharo. Setlhopha seo se fentse COSAFA Women's Champions League ya ntlhantlha, CAF Women's Champions League le Hollywoodbets Super League.

Ba ne ba bona maemo a bobedi mo COSAFA Women's Champions League ya 2022 le mo CAF Women's Champions league ya 2022. Ba fenya Hollywoodbets Super League ya boraro ka tatelano ka Ngwanatsele wa 2022.

Ka 2023, ba fenya dikopi tse tharo e le la bobedi fa ba fenya COSAFA Women's Champions League ya 2023, CAF Women's Champions League ya 2023 le bommampodi ja Hollywoodbets Super League ya 2023.

## Tiro ya boditshabatshaba
Makhurubetshi o gaisantse mo setlhopheng sa setshaba sa bomme sa Aforika borwa kwa COSAFA Women's Championship ya 2022 fa ba fenya kgaisano eo ba fenya Botswana ka nno tse pedi go e le nngwe kwa makgaolakgang. O ne gape a le mo setlhopheng sa COSAFA Women's Championship ya 2021 se se neng sa fetsa mo maemong a bone.

## Ditlotla

### Mamelodi Sundowns Ladies

* SAFA Women's League: 2019-20, 2021, 2022, 2023
* CAF Women's Champions League: 2021, 2023; maemo a bobedi: 2022
* COSAFA Women's Champions League: 2021, 2023; maemo a bobedi 2022

### Aforika Borwa

* COSAFA Women's Championship: 2020

## Metswedi
Alison Fairlie

Professor **Alison Fairlie** FBA o tshotswe ka kgwedi ya Motsheganong a le malatsi a le masome a mabedi le boraro ka ngwaga wa Sekete le makgolo a robabongwe, lesome le bosupa (born 23 May 1917), mme a tlhokafala ka kgwedi ya Tlhakole a le masome a mabedi le boraro ka ngwaga wa Sekete le makgolo a robabongwe, borababongwe le borro (died 21 February 1993). O tshotswe ko ga Mmamosadinyana, ele moithuti yo o popota wa dibuka tsa Sefora, a felela a amana le sekolo se segolwane sa Girton College, kwa Cambridge.

## Botshelo le Pereko
Mme Alison Anna Bowe Fairlie o tsholetswe kwa motseng wa Lerwick o o mo setlhakatlhakeng sa Shetland. Rragwe ne ele Moruti wa Presbyterian kwa Lerwick, mme o ne a tlhokafala fa Mme Fairlie a sanies a le monnye. A tloga a tsena ko St Hugh's College kwa Oxford ka ngwaga wa 1935, a fetsa ka setankana sa matshwao a ko godimo thata mo dithutong tsa Modern and Medieval Languages.

Fa a boela kwa Paris, France ka tsa pereko, o ne ga mo kgoreletsa go tsweledisa dithuto tsa gagwe, ka nako ya fa a boela ko Paris o ne a fitlhela masole a Germany a le gaufi le go fenya France ka 1940. A tloga  a tsaya mosepele go ya kwa teropong ya Bordeaux kwa a ne a bona baeteledipele ba mafatshe a mange ba tlogela dikoloi tsa bone tse di turang gore ba kgone go falola ntwa e e slang. Ka go tlhoka lesego, Mme Fairlie o ne a sena pasa e e mo letang go tswa mo France motlhofo, a felela a kopa thuso mo batho ba Dutch ba neng ba kgweetsa sekepe se ne se ya kwa lefatsheng la Enyelane.

Mme Fairlie o ne a kgona go fetsa dithuto tsa gagwe go nna Ngaka ya tsa Philosophy ka ngwaga wa 1943, ka nako eo o ne a tlhapiwa ke ba Bletchley Park, lekalana le ne ranola melaetsa e e neng tsewa ka sephiri go tswa kwa Germany. O ne a hirilwe ele mothusi ko Foreign Office, a bereka ka fa tlase ga Mme Vivienne Alford. Tiro ene ba e dira e ne e remeletse mo go tlhaloganyeng melaetsa ya sephiri ka go leba mafoko a a sa tlwaelesegang. Go ne ga dira gore Mme Fairlie a atlose dithuto ya gagwe go akaretsa kgang tsa padi le ditso. Leonard Wilson Forster o ne le ene a berekela kwa Bletchley o ne a tlhalosa fa ditlhotlhomiso tse ne Mme Fairlie a di dirisetsa dithuto tsa gagwe tsa bongaka ne di santse di ka dirisiwa, ka di ne tsa remelela mo go tlhaloganyeng dipuo tsa mafatshe a Germany, Italy le Japan mo go tseneletseng. Lekalana le, go ne ga belaelwa fa ba ne ba kgotlhadiwa ke dithuto tsa ga Geoffrey Tandy, yo e ne ele Rre wa thutego e e ko godimo.

Buka ya ga Mme Fairlie ya ntlha *Leconte de Lisle's Poems on the Barbarian Races* e ne ya gatisiwa ka 1947. Mme Fairlie o ne a fetola Doctoral thesis ya gagwe go koala buka e. Mme Fairlie o ne a tlhokafala kwa Cambridge ka ngwaga wa 1993.

## Metswedi

# Malcolm Bowie, ‘Fairlie, Alison Anna Bowie (1917–1993)’, Oxford Dictionary of National Biography, Oxford University Press, 2004 accessed 11 October 2015
# Obituary: Professor Alison Fairlie, The Independent, Retrieved 11 October 2015.
# Alison Fairlie, British Association, 1993.
# Alison Fairlie, Extract from Proceedings of the British Academy obituary by Malcolm Bowie FBA (PBA 84, 285-287).
Lebogang Ramalepe

**Lebogang Ester Ramalepe** (gape le **Lebohang**; yo o tshotsweng ka Sedimonthole a tlhola malatsi a le mararo ka 1991) ke motshameki wa kgwele ya dinao e e porofeshionale wa moAforika borwa yo o tshamekang kwa morago mo setlhopheng sa SAFA Women's League sa Mamelodi Sundowns le sa setshaba sa bomme sa Aforika borwa.

## Tiro ya setlhopha
**<big>Mamelodi Sundowns Ladies</big>**

Ka 2023, o ne a ya kwa setlhopheng sa SAFA Women's League sa Mamelodi Sundowns Ladies.

O fentse CAF Women's Champions League ya 2023 , COSAFA Women's League ya 2023 le bosimega ja Hollywoodbets Super league ja 2023  le Sundowns.

O ne a bidiwa kwa setlhopheng sa kgaisano sa CAF Women's Champions League ya 2023. Moragonyana mo ngwageng o o, o ne a nopolwa kwa tlotleng ya CAF Inter-Club Player of the Year (Women).

## Tiro ya boditshabatshaba
Ka Lwetse wa 2014, Ramalepe a bitswa mo moalong wa African Women's Championship ya 2014 kwa Namibia. O ne gape a gaiana kwa diOlimpiking tsa selemo sa 2016.

Ka 2018 e ne e  le leloko la setlhopha se se neng sa latlhegelwa 4-3 ka dipenaliti kgatlhanong le Nigeria kwa Women's Africa Cup of nations ya 2018.

Ka 2019 o ne a tlhophiwa mo setlhopheng sa Banyana Banyana se se neng sa ya kwa tshamekong ya sone ya ntlha ya sejana sa lefatshe kwa sejaneng sa lefatshe sa bomme sa FIFA sa 2019 kwa France.

Ka 2022 e ne ele karolo ya setlhopha sa Banyana Banyna se se neng sa fenya Women's Africa Cup os Nations ya bone ya ntlha.

Ka 2023 o ne a tlhophiwa go ya kwa sejaneng sa lefatshe sa bomme sa FIFA sa 2023 kwa Australia le New Zealand, setlhopha se se neng sa ya kwa go tsa bofelo tse di lesome le borataro.

## Ditlotla

### Setlhopha
**Mamelodi Sundowns Ladies**

* CAF Women's Champions League: 2023
* COSAFA Women's Champions League: 2023
* SAFA Women's League: 2023

### Aforika Borwa

* Women's Africa Cup of Nations: 2022, maemo a bobedi: 2018

### Tsa gagwe

* Sasol League National Championship Player of the Tournament: 2019
* CAF Women's Champions League's Team of the Tournament: 2023
* Women's Africa XI: 2023

## Metswedi
Watering can

thumb|mo go nosetsang
Sekepe sa go nosetsa ke sejana se se kgonang go rwalwa, se gantsi se nang le seatla le thanele, se se dirisiwang go nosetsa dimela ka seatla. E sa le e dirisiwa bobotlana go tloga ka A.D. masome a le bosupa le boferabongwe mme fa e sa le ka nako eo e ile ya tokafadiwa thata mo tseleng e e dirilweng ka yone. Kwantle ga go nosetsa dimela, e ka dirisiwa ka ditsela tse di farologaneng, ka gonne ke sedirisiwa se se dirisiwang ka ditsela tse di farologaneng. Bokgoni jwa setshelo bo ka nna gongwe le gongwe go tswa go 0,5 ya dilitara (ya dimela tsa mo ntlong) go ya go lesome ya dilitara (ya dimela tse di dirisiwang mo tshingwaneng). Gantsi se dirwa ka tshipi, seretse kgotsa polasetiki. Kwa ntlheng ya mosele o o ntshang metsi, go ka tsenngwa "rose" (selo se se tshwanang le sekhurumelo se se nang le diphatlha tse dinnye) se se kgaoganyang metsi a a elelang go nna marothodi, go tila gore mmu kgotsa dimela tse di bokoa di se ka tsa gatelelwa thata ke metsi.

## Histori
[thumb|[:en:Villa_of_the_Papyri|Villa of the Papyri, ca. A.D. 79.]]
Lereo "go nosetsa" le tlhageletse lantlha ka 1692, mo diary ya molemi wa tshingwana Lord Timothy George wa Cornwall. Pele ga foo, e ne e itsege jaaka "kgamelo ya go nosetsa".

Ka 1886 John Haws o ne a dira patente ya "Haws" e e ka nosetsang. Patente e ne e balega jaana: "Tlhamo eno e ntšha e dira pitsa e e nosetsang e go leng motlhofo go e tshola le go e pitikolola, mme ka nako e e tshwanang e le phepa thata, e bile e siametse go dirisiwa go gaisa epe fela e e kileng ya nna teng". 

Ntlha ya tlhogo ya go tlhapa e bidiwa rose, rose head, rosette, kgotsa sprinkler head. 

## Ditiriso
Balemirui ba dirisa dinkgwana tsa go nosetsa go nosetsa dimela, badiri ba ditsela ba di dirisa go tsenya bitumena mo asfalteng, e le mekgabisa, mme gantsi di dirisiwa mo dilong tsa tshwantshetso tsa botaki.

## Setso se se tumileng
Motaki wa Mo-Impressionist e bong Pierre-Auguste Renoir o ne a taka setshwantsho se se bidiwang A Girl with a Watering Can.  

John Cleese, mo setshwantshong sa 1963 sa Cambridge University Footlights Revue ("Cambridge Circus"), "Judge Not", o tlhalositse kgamelo ya go nosetsa e le: "kgamelo e kgolo, e e bopegileng jaaka silindara, e e tshasitsweng thini e e nang le karolo e e phunyeleditsweng, e e dirisiwang thata ke batho ba maemo a a kwa tlase go nosetsa mmu ka tsela ya maitirelo"

## Ditshwantsho
left|thumb|255x255px|digo tsa metsi
center|thumb|268x268px|sekepe sa metsi(16th–17th century)
left|thumb|sego sa metsi

center|thumb|344x344px|sego sa metsi

## Metswedi
Khunjulwa Mali

**Khunjulwa Mali** (yo o tshotsweng ka Phukwi a le lesome ka 2002) ke  motshameki wa kgwele ya dinao wa mo Aforika borwa yo o tshamekang fa gare kwa setlhopheng sa SAFA Women's League sa Mamelodi Sundowns Ladies.

## Ditso
O ile kwa setlhopheng  sa SAFA Women's League sa Mamelodi Sundowns Ladies e le motshameki wa sekolo. O ne a nosa mo phenyong ya dino tse thataro go e le nngwe kgatlhanong le Manzini Wanderers gotswa Eswatini mo COSAFA Women's Champions League ya 2021.

Ka 2022 o ne a neelwa lebante la letsogo la mokapotene wa setlhopha sa Mamelodi Sundows Ladies U/20 mo Women's Diski Challenge.

Ka setlha sa 2023 a nosa nno ya phenyo mo phenyong ya nno go setlhopha kgatlhanong le TUT Ladies go thusa setlhopha go ya kwa dintlheng tse tharo go bapa le ba ba ko godimo ga loko ba UWC Ladies.

## Metswedi